El secretari general del PP, Ángel Acebes, i el president a Catalunya, Josep Piqué, han patit el tercer boicot després d'un mitíng convocat a dos quarts de vuit del vespre en un hotel de Mataró. Els dos dirigents populars han aconseguit, a la seva arribada, passar gairebé desapercebuts perquè només hi havia uns quants joves independentistes als voltants, però després de l'acte hi ha hagut agressions i insults. El PP havia près mesures perquè, inicialment, l'acte estava previst a l'Escola Universitària del Maresme, però a mitja tarda es va convocar en un hotel de la localitat. El cotxe oficial de Josep Piqué, amb l'exministre al seu interior, ha patit cops per part dels joves que estaven pels voltants quan ja marxava El número dos del PP havia assegurat al matí, en una trobada amb regidors del partit, que "se ha diseñado un plan contra el Partido Popular, cuando se siembran vientos al final se recogen tempestades" en al·lusió a la campanya del PSC. "Con una agresión, una descalificación contra el PP acaban ocurriendo acontecimientos en el que se multiplica la agresividad", ha afegit en referència al lema socialista. Ángel Acebes ha insistit que hi ha "un plan diseñado contra el PP para que no sea alternativa" alhora que ha equiparat l'Acord del Tinell amb un "monumento antidemocrático" per la prohibició als signants de pactar amb el PP. 
Els que ho aplaudiu teniu una falta de visió política i estratègia que sembleu més ximples que l'Acebes. A veure, quan l'Acebes ataca a Catalunya, a qui li puja el suport als independentistes o als espanyolistes? A qui creieu que li creixerà el suport quan es perpetren aquesta mena d'actes i dóna la sensació de què estan fisicament amenaçats? Sou més ximples que fets per encàrrec! Inútils! 
seguint la teva lògica, com és que encara no ens hem independitzat?? fa segles que rebem atacs com tu dius al més pur estil "acebes" i els vots indepes encara no han pujat prou com epr ser majoria. Per tant, crec que aquesta lògica és certa fins a cert punt... no trobes? 
Quan fa que tenim democràcia, nen? Au, torna a estudiar. "La teva lògica", diu. I quina és la teva, la de la violència? Aquí és quan qualsevol et pregunta "i per què els nazis no són els amos del món" o qualsevol altra xorrada equivalent. Han aconseguit molt aquests valents! La gent ha sortit als carrers tothom ha vist que era el moment de la rebel·lió, s'ha ocupat la Generalitat...! Fes-te totes les palles mentals que vulguis però això no ha ajudat en res al catalanisme. Ara tenim un peperos fent-se les víctimes i emprant-ho per criminalitzar la totalitat del catalanisme. Cap favor. 
Democràcia? Mai hem tingut democràcia.... ací se nega el dret d'autodeterminació, se tortura a les comisaries i presons amb total impunitat, se discrimina i perseguix la nostra llengua, se manipulen els mitjans de comunicació... Per favor, han sigut uns colps a uns cotxes de luxe. Em donaria vergonya que m'importara açò mentres 3.000 milions de persones viuen a la pobresa i 200 milions de xiquets estan treballant sota penoses condicions. Au, va... ara a preocupar-nos de lo que diguen a Castella de mosatros, quan mos odien igual sent dòcils o protestant... 
Vulguis o no d'això amb tots aquests defectes se'n diu democràcia. És una democràcia espanyola, per raons demogràfiques, però el fet és que si passa tot el que passa és perquè els ciutadans així ho volen o ho permeten. I sembla que en aquest fil costa d'entendre que el que importa no és el que pensin a Castella com tu dius, sinó el que pensin la resta de catalans. La violència genera rebuig, sobretot si és utilitzada demagògicament com sempre fa el PP. Així no aconseguiu adhesions, només que hi hagi gent d'aquí que vegi l'independentisme com a radical (perquè la violència la fan servir els radicals). Si aquesta idea de radicalisme és la que penseu que afavoreix l'independentisme molt bé, felicitats, però no es convenç a la gent prometent radicalisme sinó benestar. Ah, és clar, que la gent no s'ha de convéncer sinó expulsar als que no pensin igual... És clar, ser violents amb els espanyols és tant eficaç... com al País Basc no? Allà se'ls carregaven i ja han marxat tots i són independents. 
Et contradius.... Dius que utilitzar la violència és radicalisme, però alhora titlles de democràtic un país que utilitza la tortura, l'assassinat i els colps de porra amb total impunitat. Aclarix-te, per favor. Per cert, jo no sé de quina violència parles. No hi ha hagut cap violència. PS: tens una mínima idea de perque molts independentistes bascos se passen a la violència? Si hagueren torturat o mort a un familiar/amic teu, ja vories.. és tan fàcil parlar... 
És democràtic perquè si manen uns que no fan les coses bé la gent té el poder de canviar-los. Així de simple. Que, segons la teva òrbita, això no passi, no és que no sigui democràtic, és que ets minoria, som minoria, demogràficament parlant. Així de simple. Colpejar és violència. Tirar ous és violència. Cremar el cotxe amb en Piqué a dins com he llegit per aquí òbviament també. L'argument de la tortura o mort també serveix per l'altre sentit. Quants guàrdies civils deu haver mort ETA? Tornant els cops només tires un boomerang. I tot això per cert a què ve? Jo només deia que al País Basc la violència no ha servit perquè els del pp o del psoe marxin, com alguns per aquí semblen suggerir. Només s'han fet més espanyolistes. 
"És democràtic perquè si manen uns que no fan les coses bé la gent té el poder de canviar-los. Així de simple. Que, segons la teva òrbita, això no passi, no és que no sigui democràtic, és que ets minoria, som minoria, demogràficament parlant. Així de simple." Això de poder votar al que vulgues és molt secundari. Perque? 1- L'estat espanyol ilegalitza a partits com Batasuna, amb l'excusa de que no condemnen la violència; justament quan el PP i el PSOE estan a favor d'un sistema judicial que permet la tortura i l'assassinat. 2- Encara que un partit independentista governés amb majoria absoluta, ens deixarien el dret a decidir l'independència? No: la Constitució ja diu que l'exércit està per a defensar Espanya. Doncs no sé jo on està la democràcia.... Ves amb compte, que quan l'antidemocràcia està tans segles present, arribem a pensar que és algo normal.... "Colpejar és violència. Tirar ous és violència. Cremar el cotxe amb en Piqué a dins com he llegit per aquí òbviament també." Ací ningú ha cremat el cotxe de ningú, ni li ha donat un colp a ningú excepte al cotxe eixe luxós que han aconseguit a base de robar. Per favor, no manipules. "L'argument de la tortura o mort també serveix per l'altre sentit. Quants guàrdies civils deu haver mort ETA? Tornant els cops només tires un boomerang. I tot això per cert a què ve? Jo només deia que al País Basc la violència no ha servit perquè els del pp o del psoe marxin, com alguns per aquí semblen suggerir. Només s'han fet més espanyolistes." Tens rao: és un boomerang. La violència genera més violència. Està clar que la violència al País Basc no ha servit per a molt; però quan la G. Civil agafa a la teua xicota i la violen a comisària, o quan a un familiar teu li deixen la cara com a Unai Romano, llavors penses en calent i utilitzes també la violència. I també el que dius: se pot aplicar al bàndol contrari. Hi ha policies que hauran pedut a amics seus del treball per atemptats d'ETA; llavors, si tenen a un etarra a la seua disposició durant 5 dies... tu ja m'entens. De tota manera, els catalans no hem patit la violència que han patit els bascos. Però alguna que altra bofetada sí que ens hem portat. La diferència amb els bascos?? Que ací només hi ha un bàndol que rep les hòsties: nosaltres. Salut! 
Si un partit independentista governés amb majoria absoluta, que ja és molt suposar, podria modificar la Constitució per tal de que tota separació fos constitucional. Però com que això no passarà a no ser que ens posem a procrear a un ritme elevat no cal que plantegem aquest escenari. A Madrid no serem mai majoria, perquè hi ha més espanyols que catalans. Però el dia que a Catalunya siguem majoria és igual el que posi la constitució, el procés estarà en marxa. I que enviin l'exèrcit si són tan curts de mires, ja sabem què passaria. Per tant, la cosa va de ser majoria aquí, i això diria que difícilment es pot aconseguir amb actes heroics com aquests d'últimament. Aquests actes només convencen els convençuts. Sobre manipular, en un missatge d'aquest mateix fil se suggereix cremar el cotxe, no m'ho he inventat jo. Colpejar un cotxe, com el seu nom indica, és colpejar. És del que va el fil al cap i a la fi. 
" Si un partit independentista governés amb majoria absoluta, que ja és molt suposar, podria modificar la Constitució per tal de que tota separació fos constitucional." Ho trobe massa utòpic... però bé... De tota manera, no tens en compte algunes coses: - Hi ha independentistes (lights, però independentistes) dins de CiU o PSC. - Hi ha independentistes que no voten a cap partit (molta gent de l'EI). - Hi ha gent no independentista, que si se li convenç podria votar a favor d'un referendum per l'independència. Amb açò et vull dir que reduir l'independentisme només a Esquerra és un error... "A Madrid no serem mai majoria" És el que no entenc: perque Esquerra se presenta a les Eleccions Generals? Batasuna mai s'hi ha presentat... Crec que Esquerra deuria de canviar de mentalitat, i sentir-se un partit independentista enlloc de "un partido español más". "Aquests actes només convencen els convençuts." Als no convençuts se'ls ha d'explicar per quin motiu ha arribat la gent a llançar-li ous a Rajoy i colpejar el seu cotxe... Si una persona llig només el Mundo, pot semblar-li que nosaltres som els dolents i ells són els bons, i punt. Però si s'explica la veritat, si s'explica el mal que ens ha fet als catalans eixa gent... llavors els no-convençuts ho entenen. Bona nit! 
Queda molt bonic però... com li explicaràs? Si els que llegeixen el Mundo ja no es creuen el que diu el País, imagina't el que diu algú encara més oposat. Per això la millor via sempre són els fets. La violència genera rebuig. Fer coses positives per la gent, aproximacions. Allò de modificar la constitució evidentment que és utòpic. I jo no parlava d'esquerra, parlava dels independentistes en general. Segurament es podria guanyar un referèndum a curt plaç, però... com se celebra? O hi ha un partit que mani que ho té com a objectiu, o hi ha un clamor popular tipus 18-F que ho aconsegueix. Com que cap de les dues coses passa a hores d'ara, és de suposar que no som majoria, o si més no, suficientment significatius.